text: Stortyv fanget i Esbjerg
  17 november 2010 kl. 16.52
  En 37-årig mand fra Esbjerg er blevet anholdt og sigtet for 45 indbrud i biler.
  De mange indbrud er begået på parkeringsarealerne på Gammel Vardevej i Esbjerg. Her ligger blandt andet isstadion, svømmestadion og Dyrehaven.
  Stortyven knuste en rude i bilerne og stjal tasker, punge, mobiltelefoner og navigationsanlæg.
  Manden har tilstået forbrydelserne, oplyser Syd- og Sønderjyllands Politi.
  